Document ID: 32009R0540

ΚΑΝΟΝΙΣΜΌΣ (ΕΚ) αριθ. 540/2009 ΤΗΣ ΕΠΙΤΡΟΠΉΣ
της 22ας Ιουνίου 2009
για την τροποποίηση του κανονισμού (ΕΚ) αριθ. 1450/2004 σχετικά με την παραγωγή και την ανάπτυξη κοινοτικών στατιστικών για την καινοτομία
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση αριθ. 1608/2003/ΕΚ του Ευρωπαϊκού Κοινοβουλίου και του Συμβουλίου, της 22ας Ιουλίου 2003, σχετικά με την παραγωγή και την ανάπτυξη κοινοτικών στατιστικών για την επιστήμη και την τεχνολογία (1), και ιδίως το άρθρο 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1450/2004 της Επιτροπής, της 13ης Αυγούστου 2004, για την εφαρμογή της απόφασης αριθ. 1608/2003/ΕΚ του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη κοινοτικών στατιστικών για την καινοτομία (2), ορίζει λεπτομερώς τις στατιστικές που ζητούνται, τις αναλύσεις των αποτελεσμάτων, τη συχνότητα, τις προθεσμίες για τη διαβίβαση των στοιχείων και περιέχει μεθοδολογικές συστάσεις για την παραγωγή εναρμονισμένων κοινοτικών δεδομένων.
(2)
Είναι απαραίτητο να τροποποιηθούν και να επικαιροποιηθούν τα μέτρα παρακολούθησης των δραστηριοτήτων καινοτομίας, ώστε να καλυφθούν οι αυξανόμενες και ταχέως εξελισσόμενες απαιτήσεις του τομέα του περιβάλλοντος.
(3)
Είναι απαραίτητο να ελαχιστοποιηθεί ο φόρτος των επιχειρήσεων και, ταυτόχρονα, να εξασφαλιστεί ότι τα συλλεγόμενα στοιχεία είναι καλής ποιότητας και ανταποκρίνονται στις ανάγκες πληροφοριών.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα 1 του παραρτήματος του κανονισμού (ΕΚ) αριθ. 1450/2004 της Επιτροπής τροποποιείται ως εξής:
1.
στον κωδικό 7, η εγγραφή για τον «τίτλο» αντικαθίσταται από την ακόλουθη:
«Αριθμός επιχειρήσεων που δραστηριοποιούνται στην καινοτομία, οι οποίες επιδίωξαν ιδιαίτερα υψηλούς στόχους καινοτομίας»·
2.
στον κωδικό 9, προστίθενται τα ακόλουθα στην εγγραφή για τα «σχόλια»:
«-
προαιρετικό για το ημερολογιακό έτος 2008».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουνίου 2009.

Labels: 12
7
19